Majlis Bandaraya Seberang Perai

Majlis Bandaraya Seberang Perai (مجليس باندراي سبراڠ ڤراي) merupakan kerajaan tempatan yang mentadbir Seberang Perai, Pulau Pinang. Majlis ini berfungsi untuk memberikan perkhidmatan-perkhidmatan perbandaran kepada penduduk. Ia juga bertanggungjawab pada kesihatan dan sanitasi awam, pengurusan dan pembuangan sampah, perancangan bandar, perlindungan dan kawalan alam sekitar, pembangunan ekonomi dan sosial, pengurusan lalu lintas dan penyelenggaraan umum bagi infrastruktur bandar. Majlis ini diketuai oleh seorang Datuk Bandar dan mempunyai 24 orang Ahli Majlis.

Sejarah 
Seberang Perai atau Province Wellesley dahulunya menjadi tanah jajahan British pada tahun 1800. Pentadbiran seberang Perai ketika itu berpusat di Pulau Pinang. Dengan keluasan 489.3 kilometer persegi dan bilangan penduduk seramai lebih kurang lima ribu orang, kawasan yang dipenuhi belukar, paya dan hutan ini kemudiannya bertukar kepada pertanian apabila usaha-usaha penerokaan bermula pada tahun 1850.

Setelah Perjanjian Pangkor ditandatangani pada tahun 1874, keluasan Province Wellesley bertambah menjadi 740.12 kilometer. Kependudukan pula semakin bertambah khususnya di kawasan pusat perdagangan seperti Butterworth dan Bukit Mertajam.

Keluasan Seberang Perai walau bagaimanapun telah dikurangkan kepada 738.41 kilometer persegi kesan daripada perubahan sempadan Sg Muda antara negeri Kedah dan Pulau Pinang.

Pada tahun 1896, Ordinan Perbandaran diperkenalkan yang membolehkan Kerajaan Negeri membuat Undang-Undang untuk mengendalikan hal ehwal awam. Pada tahun 1913, satu ordinan baru telah dikeluarkan yang mana telah memberi kuasa kepada Kerajaan Negeri menubuhkan Lembaga Luar Bandar. Majlis Bandaran Butterworth dan Bukit Mertajam serta Majlis Luar Bandar Utara,Tengah dan Selatan telah ditubuhkan.

Pada tahun 1961, pentadbiran Majlis Bandaran dan Majlis Luar Bandar telah disatukan dibawah satu kuasa Majlis Daerah dan ditadbirkan oleh Majlis Daerah masing-masing. Pada 30 Jun 1974, Akta Kerajaan Tempatan (Peruntukan-Peruntukan Sementara) 1973 telah dikuatkuasakan di seluruh negeri Pulau Pinang.  Pada 1 Julai 1974, ketiga-tiga Majlis Daerah Utara, Majlis Daerah Tengah dan Majlis Daerah Selatan, Seberang Perai disatukan dan dikenali sebagai Lembaga Pengurus Kerajaan Tempatan, Seberang Perai.

Pada 15 Disember 1976, melalui pemakaian Akta Kerajaan Tempatan 1976, Lembaga Pengurus Kerajaan Tempatan telah dinaikkan taraf menjadi Majlis Perbandaran Seberang Perai.

Pada 16 September 2019, Majlis Perbandaran Seberang Perai telah dinaiktaraf menjadi Majlis Bandaraya Seberang Perai.

Wakil Rakyat

Ahli Parlimen
Ahli Parlimen 
YB Dr. Siti Mastura Muhammad
Ahli Parlimen 
YB Datuk Wan Saiful Wan Jan
Ahli Parlimen 
YB Tuan Lim Guan Eng
Ahli Parlimen 
YB Tuan Muhammad Fawwaz Mat Jan
Ahli Parlimen 
YB Tuan Sim Chee Keong
Ahli Parlimen 
YB Tuan Chow Kon Yeow
Ahli Parlimen 
YB Puan Fadhlina Sidek

Ahli Dewan Undangan Negeri (ADUN)
ADUN 
YB Tuan Mohd Yusni Mat Piah
ADUN 
YB Datuk Seri Reezal Merican Naina Merican
ADUN 
YB Tuan Bukhori Ghazali
ADUN 
YB Tuan Mohd Sobri Saleh
ADUN 
YB Tuan Muhammad Fauzi Yusoff
ADUN 
YB Tuan Azmi Alang
ADUN 
YB Puan Phee Syn Tze
ADUN 
YB Tuan Chee Yeeh Keen
ADUN 
YB Tuan Kumaran Krishnan
ADUN 
YB Tuan Izhar Shah Arif Shah
ADUN 
YB Tuan Haji Amir Hamzah
ADUN 
YB Tuan Zulkefli Bakar
ADUN 
YB Puan Heng Lee Lee
ADUN 
YB Tuan Lee Khai Loon
ADUN 
YB Tuan Gooi Zi Sen
ADUN 
YB Tuan Sundarajoo Somu
ADUN 
YB Tuan Gooi Hsiao-Leung
ADUN 
YB Tuan Goh Choon Aik
ADUN 
YB Tuan H'ng Mooi Lye
ADUN 
YB Tuan Nor Zamri Latiff
ADUN 
YB Tuan Rashidi Zinol

Lihat juga 
 Majlis Bandaraya Pulau Pinang
 Seberang Perai Utara
 Seberang Perai Tengah
 Seberang Perai Selatan
 Datuk Bandar Seberang Perai

Rujukan

Seberang Perai
Kerajaan tempatan di Pulau Pinang
Penubuhan 1976 di Malaysia